
Referat styremøte 2023-04-17
Møtet satt: 20:10

Til stede: Nyansatt daglig leder Roar Sundbø, Mathias Falch, Atle Christiansen, Vegard Sørebø, Anne-Lise Hektoen, Magne Brekke, Per Elvestuen og Ida Weider Hagemo
Fraværende: -

1. Presentasjon Roar. Fortid som volleyballspiller, kommer fra jobb som daglig leder i Gui sportsklubb (sammenslåing Vollen og Heggedal) , tidligere leder i volleyballforbundet, og leder for kjøpesenter, og med diverse verv i Frisk Asker hockey og volleyball.

2. Godkjenning innkalling og referat fra forrige styremøte
Vedtak: Godkjent

3. Status økonomi
Lite å berette utover det som kommer under hver undergruppe.

4. Status undergruppene (KFY, Håndball, KFS, Korsvollhytta, Unified)

KFY: Gard blir økonomiansvarlig i KFY-styret. Det må sikres at det faktureres riktig. Vi har mottatt 320.000 fra Sparebankstiftelsen til jentefotball. Sparebankstiftelsen ønsker å prioritere langsiktige prosjekter, ca 40% av søkerne får tilsagn. Tuftepark kan være et prosjekt å søke penger til.
Kartlegging av utgifter til trening i forskjellige klubber. Holmlia og Korsvoll trukket ut som pilotklubber for å kartlegge utgifter. Oslo Economics skal etter dette lage en mal for undersøkelse som senere skal sendes til andre klubber.

Håndball:
Ny økonomiansvarlig i håndballstyret er Ola Tvedten. Ansvaret for hallvakter er denne uken overlatt til fotballen.
Påmelding til neste sesong er i gang. Det ble i inneværende sesong leid ut dommere for 42.000.

KFS:
Sesongstart, ellers ikke noe nytt.

Korsvollhytta:
Intet nytt.

Unified:
Intet nytt.

5. Daglig leder
Det har vært en god prosess med til slutt to kandidater. Roar, men hans erfaring, ble funnet best for oppgaven å bygge klubb.
Arbeidsstart 1. august.
Roar anser de første to hovedoppgavene hans å være å bli kjent med klubben, og finne ut hva som trengs. Forventningsavklaring er fornuftig. Han beskriver seg selv som lyttende og opptatt av at alle skal få komme med sin mening, men at han så tar selvstendige avgjørelser. Han er opptatt av Nabolagsklubb (videreføring av Foregangsklubb) og at det vil være en god ide for Korsvoll. Se info: https://www.idrettsforbundet.no/idrettskrets/oslo/nabolagsklubb/
Det ble foreslått å vurdere Slack som kommunikasjonsplattform, for eksempel rundt driftsavtale med kommunen.
Arbeidsavtalen nesten klar, mangler tjenestepensjon. Magne sender til Atle for gjennomsyn.

6. Hallen
Kontormøbler kommet i dag, og fortsetter utover uken. Møbler til foajeen skal komme fra OsloBygg.
- Mange henvendelser om utleie.
- Klubbemblem må opp på veggen.
- Oppdatering om deling håndball/fotball. Fotball har overtatt kiosk og tilsynsvakter. Mulig overtakelse tilbake til håndballen etter høstferien.
- KFY har etterlyst rammer for kioskdrift inne og tilsynsvaktansvar. Mariann Bringsværd ansvarlig for fotballen. 
- Styrkerom - hvordan disponere ledig tid? Lagledere ønsker tilgang. Sikre tilgang for spillere med skade. Tillatt fra det året du fyller 13 med en trener, uten trener for dem som er 16 og eldre. Fordelt mellom fotball og håndball. Foreslått en mulighet med en Spond-gruppe for drop-in-trening.
- Renhold 2. etasje må forbedres. Har vært tilfeller av dårlig renhold av forsamlingssalen. Kosting av trapper bør legges til ansvaret for tilsynsvakt. Må også høre med til oppgavene til klubbens låntakere.
- Utleie – oppdatering

Følgende priser gjaldt for Korsvollhuset:
Hverdag: 2600.-  (Hele kvelden)
Helg: 4500.- (Pr. dag)
Begge inkl. vask
Til sammenligning koster det 6000 både for å leie kirkestuen og festsalen til Sagene IL, evnt 600/time hos sistnevnte.

Oslobygg er ikke fornøyde med rengjøringen i hallen. Feiing av trapp opp og ned legges til i listen med oppgaver for tilsynsvakter.
Rengjøring koster følgende (Malerfirma Erik Henrichsen DA):
- Utleiedelen: 1000.- + mva og vaskemiddel
- Hele 2. etasje: 2400.- + mva. og vaskemiddel (3200.- for rundvask)

Det mangler skjerm i forsamlingslokalet, noe som vil være viktig for utleie. Projektoren vår er hos Korsvoll Senior.

Nydalen skiklubb vil gjerne leie, både kontorlokaler og styrketreningsrom. Sjakklubben ønsker også fast leie.

Seniorgruppen får egne nøkkelkort.

7. Ferietilbud håndball og fotball
- KFY tok over fotballskolen og nektet håndballen å ha håndballskoler parallelt. Naturlig konsekvens er at håndball velger uker først neste år.
For i år, legges dette på håndballen å beslutte om de vil ta uke 27 og/eller uke 33, og så må styret beslutte for neste år etter sommeren.

8. Samordnet rapportering i rute.
image1.png




